Growth/Newsletters/17/bn



গ্রোথ দলের সপ্তদশ নিউজলেটারে আপনাকে স্বাগতম!

গ্রোথ দলের লক্ষ্য হল সফটওয়্যারজনিত পরিবর্তনের মাধ্যমে মধ্যম আকারের উইকিমিডিয়া প্রকল্পসমূহে নবাগতদের ধরে রাখতে সহায়তা করা।

কাঠামোবদ্ধ কাজ
একটি লিঙ্ক যুক্ত করুন: গ্রোথ দল আমাদের প্রথম "কাঠামোবদ্ধ কাজ" নিয়ে প্রকৌশলগত কাজ চালিয়ে যাচ্ছে, যার মাধ্যমে নিবন্ধে উইকিলিঙ্ক যুক্ত করার কাজটি ভেঙে সহজ কিছু কার্যপ্রণালীর আওতায় নিয়ে আসা হবে। এর মাধ্যমে নবাগতদের একটি অ্যালগোরিদম দিয়ে কিছু শব্দ ও বাক্যাংশের পরামর্শ দেয়া হবে, যা অন্য নিবন্ধের সাথে সংযুক্ত হতে পারে।

একটি ছবি যুক্ত করুন: যদিও আমরা আমাদের প্রথম কাঠামোবদ্ধ কাজটি নির্মাণ করছি, একই সাথে আমরা পরবর্তী কাজ নিয়েও চিন্তা করছি। "একটি ছবি যুক্ত করুন" কাঠামোবদ্ধ কাজের মাধ্যমে যেসকল নিবন্ধে ছবি নেই, সে সকল নিবন্ধের ক্ষেত্রে নবাগতদেরকে উইকিমিডিয়া কমন্স থেকে ছবির পরামর্শ দেয়া হবে। এটা একটা আশাব্যাঞ্জক ভাবনা, এবং এক্ষেত্রে অনেক দিক নিয়ে চিন্তা করতে হচ্ছে। আমরা ইতিমধ্যে সম্প্রদায়ের সদস্যদের থেকে অনেক কিছু জেনেছি। আমরা সবাইকে প্রকল্প পাতা দেখার জন্য এবং আলোচনায় অংশ নেয়ার জন্য উৎসাহিত করছি।

আগামীর পথ: আরো উইকি গ্রোথ বৈশিষ্ট্য পেতে যাচ্ছে
গত নভেম্বরে গ্রোথ দল নবাগতদের কাজের প্রভাব সম্পর্কিত বিশ্লেষণ প্রকাশ করেছে। আমরা ঘোষণা দিয়েছিলাম, যে আমরা দেখতে পেয়েছি গ্রোথ বৈশিষ্ট্য এবং বিশেষত নবাগতদের কাজ নবাগতদের থেকে সম্পাদনার পরিমাণ বাড়িয়েছে। এই ফলাফলের ভিত্তিতে আমরা মনে করি সকল উইকিপিডিয়ার উচিত এই বৈশিষ্ট্যসমূহ চালু করা।

আমরা আরো বিভিন্ন উইকির সাথে সংযুক্ত হয়ে এই বৈশিষ্ট্যাবলী প্রয়োগ করার কথা ভাবছি, এর মধ্যে সকল আকারের উইকিপিডিয়া অন্তর্ভুক্ত। বাংলা উইকিপিডিয়া সম্প্রতি গ্রোথ বৈশিষ্ট্য ব্যবহার করতে শুরু করেছে। ড্যানিশ, থাই, ইন্দোনেশিয়, এবং রোমানিয় উইকিপিডিয়াতে দ্রুতই এ বৈশিষ্ট্য চালু হতে যাচ্ছে। এ সম্পর্কিত প্রশ্নের জন্য আমাদেরকে জানান।

আমরা অনুবাদকের সন্ধানে আছি যারা এই ইন্টারফেস অনুবাদ করতে পারবে। Translatewiki.net-এ অনুবাদের কাজ করা হয় (এখানে কাজ করার জন্য উইকিমিডিয়া ব্যতীত অন্য একটি অ্যাকাউন্টের প্রয়োজন)। যেসকল সম্প্রদায়ে ইতিমধ্যে গ্রোথ বৈশিষ্ট্য চালু আছে, তাদেরকে অনুবাদ যাচাই করার জন্য আমন্ত্রণ জানানো হচ্ছে। এখানে অনুবাদের কাজগুলো দেখুন।

প্রকারভেদ পরীক্ষণ
আগের নিউজলেটারে উল্লেখ করা হয়েছিল, আমরা নবাগতদের নীড়পাতার দুইটি প্রকারভেদ নিয়ে পরীক্ষা করেছি। এর মাধ্যমে আমরা দেখতে চেয়েছি কোন সংস্করণ পরামর্শকৃত সম্পাদনা শেষ করার ক্ষেত্রে উপযোগী। আমরা পরীক্ষণটি শেষ করেছি, এবং জেনেছি যে এদের মধ্যে একটি ধরণের ফলে ডেস্কটপে বেশি সম্পাদনা করা হয়েছে, অন্যদিকে অপর ধরণের ফলে মোবাইলে বেশি সম্পাদনা হয়েছে। এর ভিত্তে, আমরা প্রতিটি প্ল্যাটফর্মে নবাগতদের জন্য সবচেয়ে কার্যকরী প্রকারভেদটি প্রয়োগ করব।

মেন্টরদের জন্য সংবাদ
মেন্টর ড্যাশবোর্ড: আমরা বিভিন্ন সম্প্রদায়ের মেন্টরদের সাক্ষাৎকার নিয়েছি। এর কারণ আমরা মেন্টর ড্যাশবোর্ড বৈশিষ্ট্য নিয়ে ভাবছি, যার মাধ্যমে মেন্টরগণ তাদের পরামর্শগ্রহীতাদের উন্নতির ব্যাপারে ওয়াকেবহাল থাকতে পারবেন। আমরা সকল মেন্টরদের উৎসাহিত করব এ সকল সরঞ্জাম নিয়ে তাদের চিন্তা জানানোর জন্য।

মেন্টরদের জন্য জাদুশব্দ: বর্তমানে একটি জাদুশব্দ, , ব্যবহার করা সম্ভব, যার মাধ্যমে নবাগতদের মেন্টরের নাম দেখা যাবে। এটি স্বাগত বার্তা, ব্যবহারকারী বাক্স, ইত্যাদিতে প্রয়োগ করা যেতে পারে।

সাহায্য প্যানেলের বদলে প্রশ্ন সরাসরি মেন্টরদের কাছে যাচ্ছে: অধিকাংশ উইকিতে সাহায্য প্যানেল ব্যবহার করার সময় নবাগতরা সাহায্যকেন্দ্রে প্রশ্ন জিজ্ঞাসা করেন। চেক উইকিপিডিয়াতে আমরা এই প্রশ্ন সাহায্যকেন্দ্রের বদলে সরাসরি মেন্টরদের পাঠানোর মাধ্যমে পরীক্ষা করেছি। এর মাধ্যমে নবাগতদের অভিজ্ঞতা আরো সহজ হয়ে ওঠে, এবং মেন্টরশিপ প্রশ্ন কেবলমাত্র এর ৩০% বৃদ্ধি পায়। আমরা বর্তমানে এই পরিবর্তন [phab:T272753 আরবি, বাংলা, ফরাসি, এবং ভিয়েতনামিয় উইকিপিডিয়াতে] প্রয়োগ করেছি।

 গ্রোথ দলের নিউজলেটার প্রস্তুত করেছে গ্রোথ দল এবং বার্তা রেখেছে বট • মতামত দিন • সাবস্ক্রাইব বা আনসাবস্ক্রাইব করুন।  